Te vaccinezi anti-COVID și câștigi o vacă. Țara în care se acordă stimulentul inedit.
Locuitorii unei localități sunt înscriși la o tombolă dacă se vaccinează anti-COVID. Oamenii imunizați ar putea câștiga o vacă tânără. Autorități: "Numărul de vaccinați a crescut de la sute la mii în doar câteva zile".
O localitate din Thailanda a organizat tombolă inedită pentru a-i stimula pe cei care încă nu s-au imunizat. Mai exact, persoanele care se vor vaccina împotriva coronavirusului vor putea câștiga o vacă.Oricare sătean vaccinat din districtul Mae Chaem, din provicinia Chiang Mai, poate să fie fericitul câștigător al unei vaci tinere în valoare de aproximativ 320 de dolari, transmite CNN.Tombola se va desfășură pe parcursul a 24 de săptămâni."Numărul de vaccinați a crescut de la sute la mii în doar câteva zile. Sătenii noștri iubesc vacile. Vacile pot fi vândute pe bani", spune seful de district, Boonlue Thamtharanurak. Totodată, el spune că peste 4.000 de persoane din grupurile de risc, inclusiv oameni de peste 60 de ani sau cu boli cronice, s-au înregistrat pentru a se vaccina anti-Covid.